stanford-oval/wikipedia huggingface dataset:
Grigori Petrovski

Grigori Petrovski vuonna 1937.
Grigori Ivanovitš Petrovski (ven. Григо́рий Ива́нович Петро́вский, ukr. Григо́рій Іва́нович Петро́вський, Hryhori Ivanovytš Petrovskyi; 4. helmikuuta (J: 23. tammikuuta) 1878 Petšenihy – 9. tammikuuta 1958 Moskova) oli ukrainalaissyntyinen poliitikko Neuvostoliitossa.
Ukrainalaisesta syntyperästään huolimatta Petrovski piti itseään kansainvälisenä ihmisenä ja vastusti ukrainalaisnationalismia. Kun bolševikit murskasivat lyhytikäisen Ukrainan kansantasavallan (1917–1919), Petrovski taisteli bolševikkien joukoissa. Hänestä tuli Venäjän neuvostotasavallan sisäministeri. Vuonna 1919 hän palasi Ukrainaan ja toimi siellä neuvostotasavallan pääministerinä vuoteen 1938 asti. Petrovski oli Stalinin läheinen liittolainen. Ukrainassa häntä pidetään yhtenä pääsyyllisenä Holodomorina tunnettuun nälänhätään 1930-luvulla.
Neuvostoliiton keskushallinnossa Petrovski oli Ukrainan edustaja toimeenpanevassa keskuskomiteassa 1922–1938, Neuvostoliiton kommunistisen puolueen keskuskomitean politbyroon varajäsen 1926–1938 ja Neuvostoliiton korkeimman neuvoston varapuheenjohtaja 1938–1939.
Petrovskin poika Leonid Petrovski oli kenraaliluutnantti, joka kaatui Puna-armeijan joukoissa vuonna 1941.
Nykyinen Dnipron kaupunki oli nimeltään Dnipropetrovsk vuosina 1928–2016 Petrovskin kunniaksi.
Hevonen (elokuva)

| Hevonen |
| --- | --- |
 Elokuvan suomalaisjuliste
Ohjaaja:  Sidney Lumet
Käsikirjoittaja:  Peter Shaffer
Tuottaja:  Elliott Kastner Lester Persky
Säveltäjä:  Richard Rodney Bennett
Kuvaaja:  Oswald Morris
Leikkaaja:  John Victor Smith
Valmistustiedot
Valmistusmaa:  Yhdistynyt kuningaskunta Yhdysvallat Kanada
Tuotantoyhtiö:  United Artists
Levittäjä:  United Artists
Kesto:  137 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Hevonen (Equus) on Sidney Lumetin ohjaama draamaelokuva vuodelta 1977. Se perustuu Peter Shafferin yli tuhat kertaa Broadwaylla esitettyyn menestysnäytelmään, jonka pohjalta Shaffer kirjoitti myös elokuvan käsikirjoituksen. Elokuvan pääosassa on Richard Burton.
Juoni

Psykiatri Martin Dysart alkaa tutkia kuuden hevosen vahingoittamista Hampshiressä Englannissa. Hevoset sokaistiin puhkomalla niiden silmät metallipiikillä. Tekoon syyllisenä pidetään 17-vuotiasta tallipoikaa Alan Strangia, joka on itsepäisen mutta sisäisesti aran Frank Strangin ja hänen herraskaisen ja uskonnollisen vaimonsa Doran ainoa lapsi. Kaivautuessaan pojan ajatusmaailmaan Dysart huomaa olevansa kasvotusten myös omien demoniensa kanssa. Alan Strang on luonut oman uskontonsa, johon liittyvät hevoset ja ylin jumaluus, "Equus".
Näyttelijät

| 0 | 1 | 2 |
| --- | --- | --- |
|  Richard Burton   | … |   Martin Dysart   |
|  Peter Firth   | … |   Alan Strang   |
|  Colin Blakely   | … |   Frank Strang   |
|  Joan Plowright   | … |   Dora Strang   |
|  Harry Andrews   | … |   Harry Dalton   |
|  Eileen Atkins   | … |   Hesther Saloman   |
|  Jenny Agutter   | … |   Jill Mason   |
|  Kate Reid   | … |   Margaret Dysart   |
|  John Wyman   | … |   Horseman   |
|  Elva Mai Hoover   | … |   Miss Raintree   |
|  Ken James   | … |   Mr Pearce   |
Vastaanotto

Helsingin Sanomien Mikael Fränti kirjoitti elokuvan televisioesityksen alla kesällä 1988 sen olevan sisällöltään kiinnostava ja toteutukseltaan vakuuttava työ, jossa ohjaaja Lumet välttää teatterimaisuuden käsittelemällä menestysnäytelmän kiehtovaa sisältöä elokuvan keinoin.
Vapaa demokraattinen puolue

| Vapaa demokraattinen puolue> Freie Demokratische Partei |
| --- | --- |
  
  
  
Perustettu:  1948
Puheenjohtaja:  Christian Lindner
Pääsihteeri:  Marco Buschmann
Ideologia:   liberalismi  klassinen liberalismi  EU-myönteisyys 
Poliittinen kirjo:  keskusta, keskusta-oikeisto
Toimisto:  Thomas-Dehler-Haus Reinhardtstraße 14 10117 Berliini
Jäsenmäärä:   65 500 (2019)
Liittopäivät:  92 / 736 (2021)
Osavaltioparlamentit:  112 / 1 868
Euroopan parlamentti:  5 / 96
Kansainväliset jäsenyydet:  – ALDE   – Liberal International
Nuorisojärjestö:  Junge Liberale
Kotisivu:  www.fdp.de
Infobox OKNimi-testi OK: 
Vapaa demokraattinen puolue (saks. Freie Demokratische Partei, lyh. FDP) on keskusta-oikeistolainen klassista liberalismia edustava puolue Saksassa.  FDP on ollut usein mukana joko kristillisdemokraattien tai sosiaalidemokraattien johtamissa hallituksissa. Puolue saavutti vuoden 2009 liittopäivävaaleissa historiansa parhaimman tuloksen, mutta kärsi heti seuraavissa, vuoden 2013 vaaleissa, historiansa pahimman vaalitappion menettämällä kokonaan edustuksensa liittopäivillä, jonne puolue pääsi palaamaan taas seuraavissa liittopäivävaaleissa vuonna 2017.
Vapaa demokraattinen puolue edustaa arvo- ja talousliberalismia. Historiallisesti puoluetta on pidetty enemmän keskustalaisena, mutta 1980-luvulta alkaen se on siirtynyt enemmän oikeistoon päin, ja nykyään FDP luetaan vahvasti oikeistolaiseksi puolueeksi. Historiallisesti FDP:tä on pidetty selkeästi Eurooppa-myönteisenä, mutta euroalueen velkakriisin myötä puolueessa nousi esiin myös lievää euroskeptistä suuntausta edustanut "kansallisliberaali" vähemmistö.
Vaalimenestys

FDP:n kannatus on valtakunnallisissa vaaleissa ollut 5,8 ja 12,8 prosentin välillä.  Se on osallistunut apupuolueena kolmea lukuun ottamatta kaikkiin sodan jälkeisiin hallituksiin joko kristillisdemokraattien ja sosiaalidemokraattien kanssa ja ollut vuoden 1949 jälkeen hallituksen ulkopuolella vain kahdeksan vuotta.
FDP sai 6,2 prosenttia äänistä ja 43 paikkaa liittopäiville vuonna 1998. Guido Westerwelle nousi vuonna 2001 puolueen johtoon ja puolue sai 2002 7,4 prosenttia äänistä ja 2005 9,8 %, 61 paikkaa.   Vuoden 2013 liittopäivävaaleissa puolueen kannatus kuitenkin laski 4,8 prosenttiin, eikä se viiden prosentin kannatusrajan vuoksi saanut edustusta liittopäiville.
Vuonna 2009 FDP sai kaikkien aikojen suurimman vaalivoittonsa (15 %) lupaamalla kevennetyn verojärjestelmän. Puoluejohtaja Guido Westerwelle ei saanut neuvoteltua verokevennyksiä hallitusohjelmaan, mistä alkoi puolueen kannatuksen lasku, joka johti FDP:n putoamiseen liittopäiviltä vuonna 2013 sekä sitä ennen useimmista osavaltioparlamenteista.
Vuoden 2017 liittopäivävaaleissa FDP teki vahvan paluun liittopäiville ja sai 10,7% annetuista äänistä.
Puheenjohtajat

| Puheenjohtaja | Kausi |
| --- | --- |
Theodor Heuss: 1948–1949
Franz Blücher: 1949–1954
Thomas Dehler: 1954–1957
Reinhold Maier: 1957–1960
Erich Mende: 1960–1968
Walter Scheel: 1968–1974
Hans-Dietrich Genscher: 1974–1985
Martin Bangemann: 1985–1988
Otto Lambsdorff: 1988–1993
Klaus Kinkel: 1993–1995
Wolfgang Gerhardt: 1995–2001
Guido Westerwelle: 2001–2011
Philipp Rösler: 2011–2013
Christian Lindner: 2013–
Aiheesta muualla

Wikimedia Commonsissa on kuvia tai muita tiedostoja aiheesta .
Puolueen verkkosivusto (saksaksi)
| n k  Saksan puolueet |
| --- | --- |
Liittopäivät:  Saksan sosiaalidemokraattinen puolue  Saksan kristillisdemokraattinen unioni  Liittouma 90/Vihreät  Vapaa demokraattinen puolue  Vaihtoehto Saksalle  Baijerin kristillissosiaalinen unioni  Vasemmisto  Bündnis Sahra Wagenknecht  Südschleswigscher Wählerverband
Chris Dickerson

Chris Dickerson (25. elokuuta 1939 New York – 23. joulukuuta 2021) oli yhdysvaltalainen kehonrakentaja, joka voitti vuonna 1982 Mr. Olympia -tittelin 43-vuotiaana ja oli siten vanhin tittelin voittaja. Hän oli myös taitava oopperalaulaja.
Dickersonin kehonrakennusura kesti kolmisenkymmentä vuotta. Ensimmäiseen kilpailuunsa hän osallistui 1965, ja tässä Mr. Long Beach -kilpailussa hän tuli kolmanneksi.
Vuonna 2000 Dickerson otettiin mukaan Kansainvälisen kehonrakennusliiton (IFBB) kunniagalleriaan.
George Stephanopoulos

| George Stephanopoulos |
| --- | --- |
 Stephanopoulos vuonna 2024
Henkilötiedot
Syntynyt: 10. helmikuuta 1961 (ikä 63)  Fall River, Massachusetts
Poliitikko
Asema:  Yhdysvaltain presidentin vanhempi neuvonantaja (1993–96)
Puoliso:  Ali Wentworth (2001–)
George Robert Stephanopoulos (s. 10. helmikuuta 1961 Fall River, Massachusetts) on yhdysvaltalainen uutisankkuri ja politiikan parissa uransa tehnyt henkilö. Hän on naimisissa näyttelijä Ali Wentworthin kanssa.
Elämä

Stephanopoulos syntyi 10. helmikuuta 1961 Fall Riverissa, Massachusettsissa. Hän opiskeli ensin alemman korkeakoulututkinnon Columbian yliopistossa pääaineenaan politiikka ja myöhemmin maisteriksi Oxfordissa pääaineenaan teologia.
Valmistumisensa jälkeen Stephanopoulos muutti Washington D.C.:hen, jossa hän pääsi töihin kongressiedustaja Ed Feighanin (Ohio, demokraatit) avustajaksi. Myöhemmin Stephanopoulosista tuli Feighanin henkilöstöpäällikkö (chief of staff). Vuonna 1988 Stephanopoulos työskenteli demokraattien presidenttiehdokkaan Michael Dukakisin presidentinvaalikampanjassa. Dukakisin hävittyä vaalit demokraattien entinen puheenjohtaja Dick Gephardt palkkasi Stephanopoulosin omaan henkilökuntaansa.
Stephanopoulos osallistui presidentinvaalikampanjaan jälleen vuonna 1992, jolloin hän työskenteli Bill Clintonin presidentinvaalikampanjan johtotehtävissä. Clintonin voitettua vaalit Stephanopoulos nimitettiin presidentin vanhemmaksi neuvonantajaksi. Stephanopoulos toimi tässä virassa aina vuoteen 1996 asti.
Vuonna 1997 Stephanopoulos siirtyi puoluepolitiikasta median puolelle, missä hän työskentelee edelleen. Stephanopoulos on median puolella muun muassa toiminut ABC-televisiokanavan Washingtonin pääkirjeenvaihtajana ja Good Morning America -ohjelman juontajana.
Bill Clintonin kanssa vuonna 1993
Huge L

| Huge L> Henkilötiedot |
| --- | --- |
Ammatti:  rap-artisti, tuottaja
Muusikko
Taiteilijanimi:  Huge L Huge Huge Lucifer Huge Upee Herra Huu Hugelicious Hugelius Frank Einstein Huugo Uuno Pohjolan Molli Mukamas Elektro 
Aktiivisena:  2002–
Tyylilajit:  rap
Yhtyeet:  ILS, UG/OD, Steve iVander
Levy-yhtiöt:  Independent, Monsp Records
  [ Muokkaa Wikidatassa ] [ ohje ]  
Huge L (oikealta nimeltään Kimmo Huusko) on Vantaan Länsimäestä kotoisin oleva rap-artisti ja -tuottaja.
Ura

Huge L julkaisi ensimmäisen levynsä vuonna 2002. Huge L on myös Monsp Recordsin listoilla, mutta on jatkanut omakustanteiden julkaisua.
Vuonna 2008 julkaistu Touché oli ensimmäinen Monsp Recordsin kautta julkaistu albumi, josta tehtiin myös vinyylipainos. Muita Monspin kautta tulleita levyjä ovat mm. Vintage 2008 (CD/LP), Egotaide 2009 (CD), vuonna 2010 Moden kanssa yhteistyössä tehty Pummien miljonääri (CD), nimellä Pohjolan Molli julkaistu Kelopuu 2011(CD) sekä myös Moden kanssa tehdyt UG/OD-levyt Vain promootiokäyttöön (CD) sekä Fatta Platta (CD/LP/C-Kasetti). Monsp Records julkaisi 11. joulukuuta 2009 Huge L:n tekemän remixmixtapen Steen1:n Salaliittoteoria -albumista. Mixtape julkaistiin nimellä Salaliittoteoria by Huge L.
Huge L julkaisi 29. lokakuuta 2010 Infernaalinen Lyriikka Säätiö DVD:n ILS VHS DVD 2002-2010, joka sisältää kaikki hänen musiikkivideonsa sekä bonusmateriaalia.
Huge L tuotti rap-yhtye Ruger Hauerin Se syvenee syksyllä nimisen studioalbumin joka julkaistiin vuonna 2010. Hän on myös tehnyt kaikki levyssä esiintyvien kappaleiden taustat itse. Levystä julkaistiin instrumentaaliversio Huger Hauer Beats CD elokuun lopulla 2011.
Huge L:n ja Pyhimyksen yhteisprojektin Steve iVander levy Olen musta vedettiin kaupoista pois tekijänoikeusrikkomuksen takia, mutta julkaistiin jälleen uutena versiona 21. toukokuuta 2013.
Vuonna 2017 Huge L julkaisi rap-artisti Bullen kanssa tehdyn albumin Mäki.
Diskografia > Syylline Remix-kappaleet

| Artisti | Kappale | Tuottanut | Vuosi |
| --- | --- | --- | --- |
| Huge L | "Tekotaidetta 1" | Syylline | 2008 |
| Huge L | "Voldemar Kuslap" | Syylline | 2008 |
| Huge L | "Miks tein rappii [Aikamatka Remix]" | Syylline | 2008 |
| Huge L | "Miks tein rppii [Ooohremix]" | Syylline | 2008 |
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Mode | "Tankaruno" | Eristysteippi |  | 2005 |
| M.I.C's | "Helium" | Don't Drop the M.I.C's |  | 2006 |
| Giant Räbät | "Yhteen tyhjentävät" | 1. erä | Ville Kalliosta | 2008 |
| Nopsajalka | "Muut oksia RMX" | Villi inkkari |  | 2008 |
| Koti6 | "Kuultavaa loistet (Koti6 Remiks)" | Luu5 |  | 2008 |
| Syvällä Pelissä | "Bling Blig 2004" | Kokoelma Vol. 1 |  | 2008 |
| Mukamas Elektro | "Blunted" | Pro Amateur |  | 2009 |
| Bulle | "Äidinkielel" | Äidinkielel |  | 2010 |
| Ritarikunta | "Hallussapito" | Ritarikunta-Albumi |  | 2010 |
| Emesis | "Boomerang Nebula" | Univelka |  | 2011 |
| OG Ikonen | "Gangsta paraati" | OG Mixtape | Tommishock | 2012 |
| Koti6 | "Paljon ihmeteltävää" | Salainen numero |  | 2012 |
| Bulle | "Mein-in-geis" | WestHill Fuck Up's |  | 2012 |
| Bulle | "Länsimäki State of Mind" | WestHill Fuck Up's |  | 2012 |
| Nopsajalka | "Kolmekymppinen nainen" | Sun |  | 2014 |
| Sude | "Niinku Muut" | Niinku Muut | Mode | 2020 |
Diskografia > Tuottajana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Mode | Kappaleet: 1-13 | Eristysteippi |  | 2005 |
| Kemmuru | "Koputa puuta" | Kehumatta paras |  | 2006 |
| M.I.C's | Koko levy | Don't Drop the M.I.C's |  | 2007 |
| Pyhimys | Kappaleet: 3,4,7,8,12,13,16,17,18 | Tulva |  | 2008 |
| Asa | "Jos nyrkit voisivat auttaa" | Via Karelia | Eetee | 2009 |
| Asa | "Via Karelia" | Via Karelia |  | 2009 |
| Mukamas Elektro | Koko levy | Pro Amateur |  | 2009 |
| Steen1 | Koko levy | Salaliittoteoria by Huge L |  | 2009 |
| Bulle | "Jälkikätee" | Äidinkielel |  | 2010 |
| Ruger Hauer | Koko levy | Se syvenee syksyllä |  | 2010 |
| OG Ikonen | "Gangsta paraati" | OG Mixtape | Tommishock | 2012 |
| Ville Kalliosta | Kappaleet: 3, 4, 5, 11, 12 | Sano |  | 2012 |
| Ruma | "Pausee" | Omaa Kustanne |  | 2013 |
Filmografia > Elokuvat

| Artisti | Nimike | Formaatti | Vuosi |
| --- | --- | --- | --- |
| ILS | ILS VHS DVD 2002-2010 | DVD | 2010 |
| ILS | ILS VHS DVD2 2010-2012 | DVD | 2012 |
Filmografia > Musiikkivideot

| 0 | 1 | 2 | 3 |
| --- | --- | --- | --- |
|  Askelharha (ILS)  (2004)  Koomasyndrooma (ILS) (2004)  Nro Uuno (ILS) (2004)  Biitinnykies (ILS) (2005)  Fättii paskaa (ILS) (2005)  Kenkäplankki (Huge & Mode) (2005)  Seministi (Huge & Mode)(2007)  Lyhennesanoin (2007)  Ota(n) osaa (2007)  Se menee näin (2007)  Ränsistynyt talo (2008)  Vaik ois (Remix) (2008)  Toi gangsteri (2008)  Kannel (Huge & Mode) (2008)  Mun muija Live @ Ravintola Länkkäri (2009)  Loitsuja (ILS) (2009)  Steve Anthem (ILS) (2009)  S.E.O.V.M. (ILS) (2009)  Getonit (Huge & Mode) (2009)  Hetekka haze / Mukamas single (Huge & Mode) (2010)  Hetekka haze (Original) (Huge & Mode) (2010)  Kaupunkiin (rapaoke) (Huge & Mode) (2010)  |  Biitit (Pohjolan Molli) (2010)  Kaikki hyvin (Pohjolan Molli) feat. Pyhimys (2010)  Mitensesiton (2010)  White nigga (2010)  Toksinen Puu (Pohjolan Molli) (2011)  Fressi (2011)  Mä ottaisin laskun... (2011)  TBA (Huge & Mode) (2011)  R.O.T.S.I (Huge & Mode) (2011)  UG/OD (Huge & Mode) (2011)  Talla pohjas (Huge & Mode) (2011)  Digattava (Herra Huu) (2011)  Getonit (Räplätty) (2011)  Kaupunkiin (Räplätty) (2011)  Ei toivottu lastenlaulu (Herra Huu) (2011)  Jytky (Herra Huu) (2011)  Päivä taksi 2012RMX (Herra Huu) (2012)  Olipa kerran artisti (Herra Huu) (2012)  Ei rappiolemusta (Herra Huu)  (2012)  Pidä (Herra Huu) (2012)  Joka päivä (2012)  Joo joo (2012)  |  Suomalainen mies (2012)  Finglish (2012)  Hose (Mukamas Elektro) (2012)  Colour blindness (Mukamas Elektro) (2012)  Dig away (Mukamas Elektro) (2012)  Juomasta (delirium tremes) (2013)  Rankempi kuin maanantai (delirium tremes) (2013)  Raha ei tekeytymällä lopu (Steve iVander) (2013)  Hiio hei (Huge L & DJ D) (2013)  Immersion (Mukamas Elektro) (2013)  Grand old man (Huge L & DJ D) (2013)  Suomen googletetuin (Huge L & DJ D) (2013)  Dicktaattori (2013)  Chris Thugger (2013)  Nitromors (2013)  K.U.U.M.A (kesäbiisi) (2014)  Kunnon paskaa (Huge & Mode) (2014)  Älä koske mun bisseen (2014)  Horros (2014)  Peter Pan (2014)  Varas taas (2015)  God Tier (2015) |  Lingvisti (2015)  Grand Big Mac (2015)  Ahti (2018)  Rotat Otat (2024) |
Filmografia > Muut videot

| Artisti | Kappale | Muut vierailijat | Vuosi |
| --- | --- | --- | --- |
| Huge L | "Freestyle" | Mode | 2010 |
| V/A | "Kultabassokerho Open Mic Session 7" | Solonen, Kosola, Kajo, MC Särre, Hätis & Rabi | 2011 |
| Huge L | Normcore | Rekami | 2016 |
| Huge L | Juurilla | Bulle | 2017 |
Aiheesta muualla

Huge L:n kotisivu (Arkistoitu – Internet Archive)
Huge L (Arkistoitu – Internet Archive) Monsp Recordsin sivustolla
Hugen blogi
Hugen haastattelu Redrum-187.comissa
Hugen YleX X-Ryhmän haastattelu
| --- | --- |
Auktoriteettitunnisteet: Taiteenala :  MusicBrainz 2  3  4
Luettelo vuonna 2001 kuolleista henkilöistä

Tämä on luettelo vuonna 2001 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Tuntematon päivämäärä

Igor Pisarev, neuvostoliittolais-venäläinen ratameloja ja olympiamitalisti (s. 1931)
Tamara Smirnova, venäläinen tähtitieteilijä (s. 1935)
Andrew Tomas, australialainen kirjailija (s. 1906)
Vladimir Trusenjev, neuvostoliittolais-venäläinen kiekonheittäjä (s. 1931)
Zoltán Vámos, romanialainen este- ja keskimatkojen juoksija (s. 1936)
Hartwall (yritys)

| Oy Hartwall Ab |
| --- | --- |

Yritysmuoto:  osakeyhtiö
Perustettu:  1836
Perustaja:  Victor Hartwall
Toimitusjohtaja:  Kalle Järvinen
Kotipaikka:  Helsinki
Liikevaihto:   415,5 milj. € (2022)
Liikevoitto:   90,2 milj. € (2022)
Henkilöstö:   752 (2022)
Tytäryhtiöt:  Hartwa-Trade
Omistaja:  Royal Unibrew
Kotisivu:  www.hartwall.fi
Infobox OKVirheellinen NIMI-arvo: 
Oy Hartwall Ab on yksi Suomen suurimmista juomavalmistajista. Hartwallin pääkonttori sijaitsee Helsingissä sekä virvoitusjuomatehdas ja panimo Lahdessa ja lähdevesipullottamo Karijoella. Yritys perustettiin vuonna 1836 ja sen omistaa tanskalainen Royal Unibrew -yritys.
Historia > 1800–1900-luku

Hartwallin perusti vuonna 1836 Victor Hartwall Helsingin keskustaan Sederholmin taloon. Toiminta oli aluksi kivennäisvesien valmistusta. Terveysvesiä jaeltiin Kaivopuiston kylpylän yhteydessä olleessa Kaivohuoneessa. Hartwallin tehdas oli Pohjoismaiden ensimmäinen kivennäisvesitehdas. 1800-luvun lopulla Hartwallin toiminta muuttui käsityöstä teollisuudeksi. Yritys toimi 1960-luvulle saakka sille vuonna 1928 rakennetussa teollisuusrakennuksessa Helsingin Malminkadulla Kampintorin laidassa. Rakennus oli alkujaan kaksikerroksinen, mutta sitä on korotettu useaan kertaan.
Hartwall oli alkujaan vain kivennäisvesiä ja virvoitusjuomia valmistava yritys. Liiketoiminta kasvoi voimakkaasti Kay Hartwallin toimitusjohtajakaudella (1946–1976). Hartwall Jaffa tuli markkinoille vuonna 1949, ja olympiavuonna 1952 Hartwall alkoi valmistaa ensimmäistä alkoholijuomaansa, lonkeroa. Lonkeroa oli alun perin tarkoitus valmistaa vain olympialaisten ajalle, mutta suuren suosion ansiosta juoman valmistus jatkuu yhä. Coca-Colan valmistuslisenssi saatiin vuonna 1957.
Toukokuussa 1962 valmistui Hartwallin tehdas Helsingin Konalaan, jossa se toimi vuoteen 2003 saakka. 1960-luvun keskivaiheilta alkaen Hartwall laajentui nopeasti keskiolutmarkkinoille toteuttamalla lukuisia yritysostoja. Karjala-olut siirtyi Hartwallin tuotantoon 1966, Aura 1971 ja Lapin Kulta 1980. Vuonna 1988 Hartwall osti lahtelaisen Mallasjuoma-panimon, jolloin Hartwallille siirtyi myös Lahdessa sijainnut, entinen Mallasjuoman tuotantolaitos.
Hartwall aloitti 1990-luvun alussa kansainvälistymisensä perustamalla yhdessä ruotsalaisen yhteistyökumppaninsa Prippsin kanssa Baltic Beverages Holding AB:n, joka harjoitti panimoteollisuutta myös Baltian maissa, Venäjällä ja Ukrainassa. Vuonna 1994 Hartwall listautui Helsingin Pörssiin. Vuodenvaihteessa 1998–1999 Hartwallin yhteistyösopimus Coca-Cola Companyn kanssa päättyi, ja Hartwall alkoi tehdä yhteistyötä PepsiCo:n kanssa. Hartwallin 1990-luvun juomauutuuksia olivat muun muassa Novelle-kivennäisvesi (1990) ja Upcider-siideri (1999).
Historia > 2000-luku

2000-luvulla Hartwallin omistus on muuttunut useasti. Vuodesta 2002 alkaen yritys oli kokonaan brittiläisen Scottish & Newcastlen omistuksessa. Vuoden 2008 alussa Scottish & Newcastle myytiin kahdelle eurooppalaiselle suurpanimolle Heinekenille ja Carlsbergille. Hartwall siirtyi järjestelyiden myötä hollantilaisen Heinekenin omistukseen, koska Carlsbergillä oli omistuksessaan jo Sinebrychoff.
Huippumoderni, pitkälle automatisoitu Lahden suurpanimo otettiin käyttöön vuonna 2003. Siellä valmistetaan kaikki Hartwallin panimojuomat.
Heineken myi Hartwallin tanskalaiselle panimoyhtiö Royal Unibrew’lle noin 470 miljoonalla eurolla heinäkuussa 2013. Hartwallin suvulla oli omistusosuus Royal Unibrew’ssa, ja suku palasi yhtiön omistajaksi loppuvuoteen 2018 saakka, jolloin Hartwallin suvun sijoitusyhtiö myi osuutensa Royal Unibrew’sta kokonaan.
Vuonna 2015 Hartwallin liikevaihto oli noin 300 miljoonaa euroa. Henkilöstöä Hartwallilla on noin 700.
Vuonna 2017 Lahden panimon yhteyteen valmistui erikoisolutpanimo, joka nimettiin Mattssoniksi paikallisen olutvaikuttajan mukaan. Toukokuussa 2019 Hartwall Lahteen avattiin Panimomyymälä, jossa on myynnissä Hartwallin valmistamia ja maahantuomia juomia ja eri tuotteisiin liittyviä materiaaleja, kuten fleecehuopia, aurinkolaseja ja jääpala-astioita.
Johto

Jan-Kees Nieman toimi Hartwallin toimitusjohtajana vuosina 2009–2013. Hänen jälkeensä talvella 2013–2014 toimitusjohtajana ehti viiden kuukauden ajan olla Pekka Rantala. Yhteistyö ei sujunut, ja Rantala sai potkut. Rantalan jälkeen yhtiön johtoon tuli Tapio Pajuharju. Hartwallin nykyinen toimitusjohtaja Kalle Järvinen on toiminut tehtävässä vuodesta 2016.
Tuotteita > Alkoholittomat juomat > Virvoitusjuomat

Hartwall Jaffa, limonadi (14. huhtikuuta 1949 –)
Hartwall Limonadi Omena, Päärynä ja Vadelma
Pepsi, limonadi (kolajuoma), ulkom. lisenssillä (Hartwall 1999–)
Pepsi Max
7 Up, limonadi (sitrusjuoma)
Mountain Dew, limonadi (limettijuoma)
Pommac
Tuotteita > Alkoholittomat juomat > Vedet

Vichy Original, kivennäisvesi (n. 1866–)
Novelle, kivennäisvesi (1990–)
Novelle Fruity
Novelle Plus
Hartwall pullottaa Novelle-lähdevettä Karijoella.
Tuotteita > Alkoholittomat juomat > Erikoisjuomat

Cult, energiajuoma
ED, energiajuoma
Rockstar, energiajuoma
Gatorade, urheilujuoma
Hartwall Sport, urheilujuomat
Hartwall Mikserit: Ginger Ale, Red Soda ja Tonic Water
Hartwall Fenix -hyvinvointijuoma
Tuotteita > Alkoholittomat juomat > Mehut

Pago
Zoo
Tuotteita > Alkoholijuomat > Oluet

Aura, entisen turkulaisen olutmerkin uudelleen käyttöön ottaminen
Birra Moretti
Foster's
Hartwall Classic 1836
Heineken
Hopventure
Karjala
Krušovice
Lahden Erikois
Lapin Kulta (Hartwall 1980–)
Legenda
Mattsson
Murphy's Irish Stout
Newcastle Brown Ale
Polar Monkeys
Sininen, entisen Lahden Mallasjuoman vanhan olutmerkin uudelleen käyttöön ottaminen
Sol
Urho
Tuotteita > Alkoholijuomat > Siiderit

Bulmers
Happy Joe
Strongbow
Upcider
Tuotteita > Alkoholijuomat > Lonkerot

Hartwall Original Long Drink
Otto 8%
Tuotteita > Alkoholijuomat > Juomasekoitukset

Hartwall Hard Seltzer
White Claw Hard Seltzer
Ginger Joe
Shaker
Smirnoff Ice
Tuotteita > Alkoholijuomat > Pienpanimotuotteet

Stallhagen-oluet
Teerenpeli-oluet ja Lempi-siiderit
Tuotteita > Maahantuonti

Hartwall maahantuo tytäryhtiönsä Hartwa-Traden kautta Suomeen myös muita alkoholituotteita kuten viinejä.
Tuotteita > Entisiä tuotteita

Coca-Cola, virvoitusjuoma (lisenssi 1957–1998). Nykyään Coca-Colaa valmistetaan Sinebrychoffilla Keravalla.
Aurinko Jaffa, virvoitusjuoma (alun perin Mallasjuoman tuotemerkki, Hartwallilla 1988– n.1995)
Solina, lähdevesi (1999–200x)
Woodpecker, siideri
Orchard Thieves, siideri
Otto 4,7%, käymisteitse valmistettu lonkero (2002–2016)
Åttå Drinkero, käymisteitse valmistettu alkoholijuomasekoitus
Hartwall Original Cool Grape, käymisteitse valmistettu lonkero
Nero Frizzante, viinijuoma
Kirjallisuutta

Appel, Erik: Hartwall 1836–1986. Espoo 1985.